съответната категория влогове на дребно като „стабилни влогове на дребно“ или „други влогове на дребно“ съответно в позиции 2.2.1. и 2.2.2.
 0090
 2.2.1. Стабилни влогове на дребно
 Член 428н от РКИ
 Институциите докладват тази част от влоговете на дребно, която е обхваната от схема за гарантиране на депозитите съгласно Директива 94/19/ЕО или Директива 2014/49/ЕС, или от равностойна схема за гарантиране на депозитите в трета държава, и която е част от установено взаимоотношение, поради което е много малко вероятно да бъде изтеглена, или е държана по разплащателна сметка — както тези обстоятелства са посочени в член 24, съответно параграфи 2 и 3 от Делегиран регламент (ЕС) 2015/61 на Комисията, и където:
 тези влогове не удовлетворяват посочените в член 25, параграфи 2, 3 или 5 от Делегиран регламент (ЕС) 2015/61 на Комисията критерии за по-висока ставка за изходящите потоци — иначе трябва да се докладват като „други влогове на дребно“; или
 тези влогове не са били открити в трети държави, в които се прилага по-висока ставка за изходящите потоци, както е посочено в член 25, параграф 5 от Делегиран регламент (ЕС) 2015/61 — иначе трябва да се докладват като „други влогове на дребно“.
 0100
 2.2.0.2. в т.ч. със съществена такса при предварително изтегляне
 Член 428й, параграф 3 от РКИ
 Стабилните влогове на дребно, които могат да бъдат изтеглени предварително преди една година след плащането на такса, която е оценена като съществена в съответствие с член 25, параграф 4 от Делегиран регламент (ЕС) 2015/61.
 0110
 2.2.2 Други влогове на дребно
 Член 428м от РКИ
 Институциите докладват стойността на другите влогове на дребно, различни от посочените като „стабилни влогове на дребно“ в 2.2.1.
 0120
 2.2.0.3. в т.ч. със съществена такса при предварително изтегляне
 „Другите влогове на дребно“, които могат да бъдат изтеглени предварително преди една година след плащането на такса, която е оценена като съществена в съответствие с член 25, параграф 4 от Делегиран регламент (ЕС) 2015/61.
 0130
 2.3 НСФ от други нефинансови клиенти (без централни банки)
 Член 428л от РКИ Пасивите, предоставени от нефинансови клиенти на едро (без централни банки).
 Институциите докладват тук сбора на стойностите, посочени в 2.3.1. — 2.3.6.
 0140
 2.3.0.1. в т.ч. сделки за финансиране с ценни книжа
 Член 428г, член 428с, параграф 1, буква ж) и член 428т, параграф 1, буква б) от РКИ Докладваната в 2.3. стойност, която се отнася до вземанията по сделки за финансиране с ценни книжа с нефинансови клиенти.
 0150
 2.3.0.2. в т.ч. оперативни влогове
 Докладваната в 2.3. стойност, предоставена под формата на оперативни влогове и е необходима за предоставянето на оперативни услуги, както е посочено в член 27 от Делегиран регламент (ЕС) 2015/61.
 0160
 2.3.1. Пасиви, предоставени от централното правителство на държава членка или на трета държава
 Член 428л, буква б), подточка i) от РКИ Докладваната в 2.3. стойност, предоставена от централното правителство на държава членка или на трета държава.
 0170
 2.3.2. Пасиви, предоставени от регионални правителства или местни органи на властта на държава членка или на трета държава
 Член 428л, буква б), подточка ii) от РКИ Докладваната в 2.3. стойност, предоставена от регионални